শীত কমে যেতে অনেক সময় লেগে গেল। এর মধ্যে বিবিক্ত বেশ দুর্বল হয়ে পড়ল। একজন ওঝা ডেকে এনে নিমিত্ত তার জন্য ওষুধের ব্যবস্থা করল। আস্তে আস্তে সুস্থ হয়ে উঠতে লাগল সে। শীত কেটে গেলে আমুলের আকাশে রোদ দেখা দিলো। রোদের তেজে পথঘাট থেকে কুয়াশা কেটে যেতে লাগল। গাছেরা রোদের উষ্ণতা পেয়ে নবীন কিশলয়ে সজ্জিত হতে লাগল। দাঁড়কাক গুহায় মুখে বসে প্রতিদিন রোদের কিরণ গায়ে মাখে। বন্ধু তাকে পাহাড়ের ঢালের জঙ্গল থেকে প্রজাপতি এবং পাকা পাকা বনডুমুর এনে খাওয়ায়। বন্ধুর আতিথ্যে খুবই তৃপ্ত হয় বিবিক্ত। বন হোগলার ফুলের রসে ঠোঁট ডুবিয়ে সে বন্ধুকে বলে,